Tiberiu Iacov-Ridzi, primarul municipiului Petroșani, a trecut de la PNL la PSD. Candidatura acestuia din partea PSD pentru un nou mandat de primar a fost validată miercuri, 13 martie, de Biroul Județean al PSD Hunedoara.
"Nu e o decizie ușoară după 25 de ani într-un partid. Eu am mai fost și în UNPR, am cochetat cu PSD și în 2016. A fost o decizie atunci pe care nu luat-o cum trebuia. Dar ce m-a făcut pe mine să fac această mutare este comunitatea, e Petroșaniul și e Valea Jiului. Știți foarte bine că toți ceilalți colegi ai mei sunt PSD, au performanță, trebuie să fim împreună. Cred că aceasta este cea mai bună formulă pentru Petroșani, pentru Valea Jiului și pentru Hunedoara", a declarat Tiberiu Iacob Ridzi.
Florin Tiberiu Iacob-Ridzi (53 de ani) a fost ales pe 18 martie 2007 în funcția de primar al municipiului Petroșani, din partea PD. Este soțul Monicăi Iacob-Ridzi, fost ministru al Tineretului în Guvernul Boc. A fost condamnată în 2015 la 5 ani de închisoare pentru abuz în serviciu, din care a executat doi ani și opt luni.